Public procurement notice: Modification Of A Contract/Concession During Its Term
Published: 2018-06-28
Buyer: Rigspolitiet v/Center for Beredskabskommunikation
Country: DK
Contract type: Services
CPV classification: 64210000 | 72317000: Data storage services | 72318000: Data transmission services

Technical requirements: Økonomistyrelsen (senere ændret til Rigspolitiet v/ Center for Beredskabskommunikation; herefter Rigspolitiet) indgik i juni 2007 kontrakt om tilslutning til og brug af et landsdækkende radiobaseret telekommunikationsnet (herefter benævnt "SINE"). Kontrakten blev tildelt Dansk Beredskabskommunikation A/S, jf. bekendtgørelse om indgåede kontrakter 2007/S 132-161732. Forud for tildelingen af kontrakten blev der offentliggjort en udbudsbekendtgørelse i Den Europæiske Unions Tidende samt gennemført en fuld udbudsproces. Nærværende ændring vedrører et tillæg til SINE-kontrakten hvori det bekræftes mellem parterne, at der ikke gennemføres benchmarking (eller regulering på andet grundlag) af de tre omkostningselementer "Siteleje", "Drift Transmissionsnet" og "Netværksinfrastruktur" i kontraktens løbetid.
Kontraktens værdi ovenfor under pkt. V.2.4) er opgjort på grundlag af prissætningen i det vindende tilbud og under anvendelse af de mængdeangivelser og vægte, der var indeholdt i de beskrivende dokumenter til brug for tilbudsevalueringen. Kontraktens værdi, som angivet nedenfor under pkt. VII.2.3), er udtryk for denne værdi, idet kontraktens værdi ikke ændres af ændringen omfattet af nærværende bekendtgørelse (men af hensyn til udfyldelse af formularen for nærværende bekendtgørelse er værdien af ændringen sat til kr. 1,00 i pkt. VII.1.6 nedenfor). Der er ikke indregnet øvrige ændringer i opgørelsen af værdierne.
I relation til tillægget omtalt nedenfor har Rigspolitiet fulgt proceduren i Lov nr. 590 af 2.6.2016 om Klagenævnet for Udbud § 4, jf. bekendtgørelse med henblik på frivillig forudgående gennemsigtighed 2018/S 087-196510. Dermed skal klager indgives til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt, jf. Lov nr. 590 af 2.6.2016 om Klagenævnet for Udbud § 7, stk. 3.
Rigspolitiet har indgået et tillæg til den ovenfor nævnte eksisterende kontrakt med Dansk Beredskabskommunikation A/S.Kontrakten omhandler tilslutning til og brug af et landsdækkende radiobaseret telekommunikationsnet, og det indgåede tillæg vedrører prisregulering via benchmarking. I henhold til SINE-Kontraktens bilag VII, pkt. 7.9.8, skal omkostningselementerne ”Siteleje”, ”Drift Transmissionsnet” og ”Netværksinfrastruktur” prisreguleres via benchmarking. Parterne bad i marts 2016, i henhold til kontraktens bilag VII, pkt. 7.9.15, Ernst & Young P/S (herefter ”EY”) om at gennemføre benchmarkanalysen af de 3 omkostningselementer i driftsvederlaget. EY udarbejdede efterfølgende et forslag til metode og plan for benchmarking og konkluderede i den forbindelse, at der i forhold til omkostningselementet Netværksinfrastruktur var for store usikkerhedsfaktorer forbundet med at
Gennemføre benchmarking på dette område. I december 2017 konkluderede EY ligeledes, at det heller ikke vil være muligt at benchmarke de 2 øvrige omkostningselementer (”Siteleje” og ”Drift transmissionsnet”). EY konkluderede endvidere, at det heller ikke på et senere tidspunkt vil være muligt at benchmarke nogen af de nævnte omkostningselementer. Som følge af EY’s konklusioner har Rigspolitiet og Dansk Beredskabskommunikation A/S indgået et tillæg til SINE-kontrakten, hvori det bekræftes, at der ikke gennemføres benchmarking (eller regulering på andet grundlag), af de 3 omkostningselementer ”Siteleje”, ”Drift Transmissionsnet” og ”Netværksinfrastruktur” i Kontraktens løbetid.
Ændringen vil være omfattet af udbudslovens § 183, idet ændringen ikke kunne forudses af en påpasselig ordregiver, idet det ikke på tidspunktet for tilrettelæggelsen af udbudsproceduren kunne forudses, at det ikke ville være muligt at benchmarke omkostningselementerne, og idet ændringen ikke overstiger 50% af værdien af den oprindelige kontrakt, samtidig med at kontraktens overordnede karakter ikke ændres som følge af tillægget.


Winner: Dansk Beredskabskommunikation A/S